turjo4nis/wikipedia-bn-dump-20250701 huggingface dataset:
জারণ অবস্থা

জারণ অবস্থা বা জারণ সংখ্যা হলো একটি  রাসায়নিক যৌগের মধ্যে থাকা কোনো পরমাণুর জারিত অথবা বিজারিত অবস্থা নির্দেশকারী সংখ্যা। সাধারণ বা মুক্ত অবস্থায় কোনো পরমাণুর জারণ সংখ্যা শূন্য থাকে। তত্ত্বগতভাবে, কোনো পরমাণু যদি পুরোপুরি আয়নীয় যৌগ তৈরি করে, তবে সেই পরমানুতে মোট যে পরিমাণ আধানের পরিবর্তণ হবে সেটাই ওই যৌগে উক্ত পরমানুটির জারণ সংখ্যা।

যৌগের ওপর নির্ভর করে জারণ সংখ্যা ধনাত্বক, শূন্য অথবা ঋণাত্বক হতে পারে।

ব্যুত্পত্তি 
"জারণ" শব্দটি বিজ্ঞানী ল্যাভয়সিয়ের অক্সিজেনের সাথে যুক্ত হওয়া বোঝাতে সর্বপ্রথম ব্যবহার করেন। পরবর্তীকালে, যে কোনো মৌল বা যৌগ থেকে ইলেকট্রন বেরিয়ে গেলে সেই প্রক্রিয়াকে জারণ বলে ধরা হয়।

মান 
জারণ সংখ্যা সাধারণত পূর্ণ সংখ্যা হলেও, বিশেষ ক্ষেত্রে জারণ সংখ্যা ভগ্নাংশও হতে পারে; যেমনঃ ম্যাগনেটাইট (Fe3O4) যৌগে লৌহের জারণ সংখ্যা ৮/৩।

বিক্রিয়ার নামকরণ 
কোনো রাসায়নিক বিক্রিয়ায় মৌলিক পদার্থের জারণ সংখ্যা বেড়ে গেলে সেই বিক্রিয়াকে জারণ বিক্রিয়া বলা হয়; অপরদিকে, জারণ সংখ্যা কমলে সেই বিক্রিয়াকে বিজারণ বলা হয়। যে কোনো রাসায়নিক প্রক্রিয়ায় জারণ - বিজারণ একই সাথে ঘটে থাকে। একটি মৌল জারিত হলে অন্য কোনো মৌল বিজারিত হয়।

তথ্যসূত্র 

রসায়ন
রাসায়নিক বন্ধন
রাসায়নিক নামকরণ
রাসায়নিক ধর্ম
ধাতুকল্প

ধাতুকল্প বা অর্ধধাতু অথবা উপধাতু বা অপধাতু হলো একধরনের  মৌলিক পদার্থ, যা ধাতু ও অধাতুর মাঝামাঝি বা একই সাথে উভয়ের ধর্ম প্রকাশ করে। ধাতুকল্পের কোনও নির্দিষ্ট সংজ্ঞা না থাকলেও, রসায়নবিদ্যায় এই শব্দটি বহুল ব্যবহৃত। সাধারনভাবে ৬ টি মৌলকে ধাতুকল্প হিসেবে ধরা হয়। যেগুলি হলো: বোরন, সিলিকন, জার্মেনিয়াম, আর্সেনিক, অ্যান্টিমনি এবং টেলুরিয়াম। আরও ৫ টি মৌল, যাদের ধাতুকল্প বলা যেতে পারে, তারা হলো: কার্বন, অ্যালুমিনিয়াম, সেলেনিয়াম, পোলোনিয়াম এবং অ্যাস্টাটিন।

ধাতুর মত দেখতে হলেও ধাতুকল্পগুলি সাধারণত ভঙ্গুর হয় এবং এদের তড়িত্‍ পরিবাহিতা কম হয়। রাসায়নিক বিক্রিয়ায় ধাতুকল্প বেশিরভাগ ক্ষেত্রেই অধাতুর মতো আচরণ করে।

মৌলিক পদার্থ
রসায়ন

তথ্যসূত্র 

অপধাতুসমূহ
ধাতু
পর্যায় সারণি
ভারত সঞ্চার নিগম লিমিটেড

ভারত সঞ্চার নিগম লিমিটেড (সংক্ষেপে BSNL) হলো ভারত সরকারের রাষ্ট্রায়ত্ত্ব টেলিযোগাযোগ কোম্পানী। এর সদর দপ্তর নতুন দিল্লিতে অবস্থিত।

এই সংস্থাটি ল্যান্ডলাইন, মোবাইল ও ব্রডব্যান্ড পরিষেবা ছাড়াও আইপিটিভি পরিষেবা দেয়।

আর্থিক দুরবস্থা
বছরে BSNL-এর যা আয়, তার ৫৫ শতাংশ কর্মীদের বেতন দিতেই চলে যায়। প্রতিবছর ৮ শতাংশ হারে সেই খরচ বাড়ছে। কিন্তু সংস্থার আয় কোনওভাবেই বাড়ছে না। আর্থিক দুরবস্থার জন্য কর্মীদের বেতন দিতেই পারেনি BSNL ।

দীর্ঘদিন ধরে আর্থিক অনটনে ভুগলেও BSNL-এর ইতিহাসে এমন ঘটনা নজিরবিহীন। সংস্থার ১,৭৬,০০০ কর্মী মাসের বেতন পাননি।

তথ্যসূত্র 

২০০০-এ দিল্লিতে প্রতিষ্ঠিত
সরকারি সংস্থা
২০০০-এ প্রতিষ্ঠিত ভারতীয় কোম্পানি
ভারতের সরকারি মালিকানাধীন কোম্পানি
নয়াদিল্লি ভিত্তিক কোম্পানি
ভারতের টেলিযোগাযোগ কোম্পানি
সরকারি মালিকানাধীন টেলিযোগাযোগ কোম্পানি
ডাউনলোড স্টুডিও

ডাউনলোড স্টুডিও  হলো একটি ডাউনলোড ম্যানেজার যেটি কন্সিয়েভা লিমিটেড কর্তৃক তৈরিকৃত ও বাজারজাতকৃত। ডাউনলোড স্টুডিওর সাহায্যে যেকোনো ওয়েবসাইট থেকে ফাইল ডাউনলোডের পাশাপাশি অনলাইনে লাইভ অডিও, ভিডিও দেখা এবং শোনা যায়। ডাউনলোড স্টুডিও ২০০৪ সালে ‘পিসি ম্যগাজিন’-এর সেরা ডাউনলোড ম্যানেজার পুরস্কার লাভ করে।

বৈশিষ্ট্য 
 ইন্টারনেট এক্সপ্লোরার, মজিলা ফায়ারফক্স, অপেরা ওয়েব ব্রাউজার, ফ্লক ব্রাউজার, গুগলক্রোম ব্রাউজার, নেটস্কেপ, ম্যাক্সথন, নেটক্যাপটর এবং এভান্ট ব্রাউজারের সাথে এটি সহজেই যুক্ত হয়ে কাজ করে;
 এফটিপি ওয়েবসাইট থেকে সহজে ডাউনলোড করতে পারে;
 পর্যায়ক্রমিকভাবে অনেকগুলো ফাইল ডাউনলোড করতে পারে;
 ইউটিউব এর মত জনপ্রিয় সাইট থেকে ফ্লাশ ফাইল এফএলভি ফরম্যাটে ডাউনলোড করতে পারে;
 ডাউনলোড করার পর স্বয়ংক্রিয় ভাবে জিপ ফাইলগুলোকে আনজিপ করতে পারে;
 রেপিডশেয়ার ও মেগাআপলোড - এর মত হোস্টিং সাইট থেকে ডাউনলোড করতে পারে;
 শাউটকাস্ট সার্ভার থেকে ডিজিটাল মিডিয়া ডাউনলোড করতে পারে;
লাইভ ব্রডকাস্ট এর পাশাপাশি অডিও, ভিডিও স্ট্রিমিং করতে পারে;
 সার্চইঞ্জিন এর ফলাফল ডাউনলোড করতে পারে;
 একটি দিনের নির্দিষ্ট সময়ে ডাউনলোড করতে পারে;
 ডাউনলোড থামিয়ে আবার পুনরায় শুরু করার সুবিধা রয়েছে;
 এফটিপি এক্সপ্লোরার এবং ভিজ্যুয়াল ওয়েবসাইট রয়েছে;
 ফ্লাশগট -এর সুবিধা রয়েছে।

আরও দেখুন 
 Download acceleration
 List of download managers
 Comparison of download managers

বহিঃসংযোগ 

  

ডাউনলোড ম্যানেজার
গোপালগ্রাম ইউনিয়ন

গোপালগ্রাম ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।

অবস্থান ও আয়তন
গোপালগ্রাম ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নড়াইল মহাসড়কের ১৬ কিলোমিটার পূর্ব দিকে ১৩নং গোপালগ্রাম ইউনিয়ন পরিষদটি অবস্থিত। এর উত্তরে শত্রুজিৎপুর ইউনিয়ন, পশ্চিমে জগদল ইউনিয়ন, দক্ষিণে বেরইল পলিতা ইউনিয়ন এবং পূর্ব পার্শে নবগঙ্গা নদী। এই ইউনিয়নের আয়তন ১৫.৫৫ বর্গ কিলোমিটার

ইতিহাস 
পুর্বে গোপালগ্রাম এবং শত্রুজিৎপুর ইউনিয়ন এক সংঙ্গে সংযুক্ত ছিল। এখন পৃথক হয়ে গোপালগ্রাম ইউনিয়ন হিসাবে  পরিচিত হয়েছে। বর্তমান ইউনিয়ন ভবনটির স্থাপন কাল  ২০০৬ সাল।

প্রশাসনিক বিন্যাস
২০১১ সালের আদম শুমারি অনুযায়ী এখানকার লোকসংখ্যা প্রায় ১৫,৪১১ জন। গোপালগ্রাম ইউনিয়নে মৌজার সংখ্যা- ০৮ টি এবং মোট গ্রাম সংখ্যা ০৮ টি। গ্রামের নাম সমূহঃ-

শিক্ষা
২০০১ এর শিক্ষা জরীপ অনুযায়ী এখানে শিক্ষার হার– ৪৭%।
 সরকারি প্রাথমিক বিদ্যালয়- ০৪টি
 বেসরকারি রেজিঃ প্রাঃ বিদ্যালয়- ০৫টি
 উচ্চ বিদ্যালয়ঃ- ০২টি
 মাদ্রাসা- ০২টি
 এতিমখানা- ০২ টি

গুরুত্বর্পূণ ধর্মীয় প্রতিষ্ঠান
 মসজিদ- ৩০ টি
 ঈদগাহ- ০৫ টি
 গোরস্থান- ০৪ টি
 কবর স্থান- ০২ টি
 মন্দির- ০৭ টি
 শ্বশানঘাট- ০৬ টি
 মাজার শরীফ- ০১ টি

কৃষি

যোগাযোগ
মাগুরা-নড়াইল সড়ক পথের মাগুরা শহরের চাউলিয়া বাস স্ট্যান্ড থেকে গোপাল গ্রামের দুরুত্ব ১৬ কিলোমিটার। মাগুরা জেলা শহর থেকে গোপালগ্রাম যাতায়াতের মাধ্যম রয়েছে বাস, অটো রিক্সা, ভ্যান ইত্যাদি।

উল্লেখযোগ্য ব্যক্তি

দর্শনীয় স্থান
 গোয়ালবাথান ঘাট	
 গজারগারে বিল

আরও দেখুন
 মাগুরা সদর উপজেলা
 মাগুরা জেলা
 খুলনা বিভাগ

তথ্যসূত্র

বহিঃসংযোগ
 গোপালগ্রাম ইউনিয়ন 

মাগুরা সদর উপজেলার ইউনিয়ন
খুলনা বিভাগের ইউনিয়ন
মাগুরা জেলার ইউনিয়ন
নহাটা যোগেন্দ্রনাথ মন্ডল স্মৃতি মহাবিদ্যালয়

নহাটা যোগেন্দ্রনাথ মন্ডল স্মৃতি মহাবিদ্যালয় ভারত এর পশ্চিমবঙ্গ রাজ্যের বনগাঁ মহকুমার অন্তর্গত নহাটায় অবস্থিত। এইটি এই অঞ্চলে সকলের কাছে নহাটা কলেজ নামে পরিচিত। এই কলেজে কলাবিভাগ ও কমার্স এর বিষয় গুলির পঠন পাঠনের ব্যবস্থা রয়েছে।

পঠন-পাঠনের বিষয়

কলা বিভাগ
 বাংলা
 ইংরাজি 
 সংস্কৃত
 ইতিহাস
 রাষ্ট্রবিজ্ঞান
 দর্শন
 এডুকেশন
 ভূগোল

কমার্স

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
উত্তর চব্বিশ পরগনা জেলার বিশ্ববিদ্যালয় ও কলেজ
পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান
১৯৮৫-এ প্রতিষ্ঠিত শিক্ষাপ্রতিষ্ঠান
১৯৮৫-এ পশ্চিমবঙ্গে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
হাজীপুর ইউনিয়ন, মাগুরা সদর

হাজীপুর ইউনিয়ন বাংলাদেশের মাগুরা জেলার একটি প্রশাসনিক এলাকা।

অবস্থান ও আয়তন 
হাজীপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। এটি মাগুরা-ঝিনাইদহ মহাসড়কের ৬ কিলোমিটার পূর্ব দিকে অবস্থিত। এর পূর্বে আঠারখাদা ইউনিয়ন, পশ্চিমে হরিশংকরপুর ইউনিয়ন, উত্তরে শ্রীকোল ইউনিয়ন, দক্ষিণে নবগঙ্গা নদী ও হাজরাপুর ইউনিয়ন। এই ইউনিয়নের আয়তন ১৪ বর্গ কিলোমিটার।

ইতিহাস 
বর্তমান ইউনিয়ন ভবনটির স্থাপন কাল  ২০০১ সাল।

প্রশাসনিক বিন্যাস
২০১১ সালের আদম শুমারি অনুযায়ী এখানকার লোকসংখ্যা প্রায় ২৯,২৯১ জন। হাজিপুর ইউনিয়নে মৌজার সংখ্যা- ১৯টি এবং মোট গ্রাম সংখ্যা ২১টি। গ্রামের নাম সমূহঃ-

শিক্ষা
২০০১ এর শিক্ষা জরীপ অনুযায়ী এখানে শিক্ষার হার – ৪৯%।
 সরকারি প্রাথমিক বিদ্যালয়- ০৯টি
 বেসরকারি রেজিঃ প্রাঃ বিদ্যালয়- ০১টি 
 মাধ্যমিক বিদ্যালয়ঃ ৪টি
 মাদ্রাসা- ২টি
 গুরুত্বর্পূণ ধর্মীয় স্থান- ২ টি

কৃষি

যোগাযোগ
মাগুরা-ঝিনাইদহ মহাসড়কের মাগুরা শহরের ভায়না বাস স্ট্যান্ড থেকে হাজীপুর ইউনিয়নের দুরুত্ব ৬ কিলোমিটার দূরে বিশ্বরোড সংলগ্ন ইছাখাদা পুরাতন বাজারে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে হাজীপুর যাতায়াতের মাধ্যম রয়েছে বাস, অটো রিক্সা,সিএসজি,মটর চালিত ভ্যান ইত্যাদি।

উল্লেখযোগ্য ব্যক্তি 
 সাহিত্যিক মোহাম্মদ লুৎফর রহমান
 বিজ্ঞানী দিদার ইসলাম

দর্শনীয় স্থান
 মোহাম্মদ লুৎফর রহমান পাঠাগার
 মুক্তিযুদ্ধ স্মৃতি জাদুঘর

আরও দেখুন
 মাগুরা সদর উপজেলা
 মাগুরা জেলা
 খুলনা বিভাগ

তথ্যসূত্র

বহিঃসংযোগ
 হাজীপুর ইউনিয়ন 

মাগুরা সদর উপজেলার ইউনিয়ন
খুলনা বিভাগের ইউনিয়ন
মাগুরা জেলার ইউনিয়ন
সুরজিৎ পাতর

সুরজিত পাতর (ਸੁਰਜੀਤ ਪਾਤਰ) হলেন ভারতের পাঞ্জাবের একজন পাঞ্জাবী ভাষার লেখক এবং কবি। তার কবিতা সাধারণ জনগণের কাছে অপরিমেয় জনপ্রিয়তা পেয়েছে এবং সমালোচকদের কাছ থেকে উচ্চ প্রশংসা লাভ করেছে।

জীবনী 
ড. সুরজিত পাতর জলন্ধর জেলার পাত্তার (ਪੱਤੜ) কালান গ্রামের বাসিন্দা ছিলেন; যার থেকে তার পদবী। তিনি কপূরথলার রনধীর কলেজ থেকে স্নাতক এবং পাতিয়ালার পাঞ্জাব বিশ্ববিদ্যালয় থেকে স্নাতকোত্তর ডিগ্রি লাভ করেন। গুরু নানক দেব বিশ্ববিদ্যালয়, অমৃতসর থেকে "লোকসাহিত্যের, গুরু নানক বানীতে রূপান্তর" এর   উপর সাহিত্যে পিএইচডি করেন।  এরপর তিনি প্রাতিষ্ঠানিক পেশায় যোগদান করেন এবং পাঞ্জাব কৃষি বিশ্ববিদ্যালয়, লুধিয়ানা থেকে পাঞ্জাবি অধ্যাপক হিসেবে অবসর গ্রহণ করেন। তিনি মধ্য ষাটের দশকে কাব্যচর্চা শুরু করেন। তার উল্লেখযোগ্য কবিতাগুলি হল  "হাওয়া ভিচ লিখে হার্ফ" (বাতাসে লেখা শব্দ), বিরখ আরজ কারে (এইসব কথা বৃক্ষ বলছিল), হানেরে ভিচ সুলগদি বর্নমালা (অন্ধকারের মধ্যে ধূমায়িত শব্দ ), লাফজান ডি দরগাহ (শব্দ এর মন্দির) হয় , পাতঝর ডি পাজেব (শরত এর নুপূর) এবং সুরজমিন (সঙ্গীত ভূমি)

তিনি ফেদেরিকো গার্সিয়া লোরকার তিনটি বিয়োগান্তক নাটক, গিরীশ কারণাডের নাগ মান্দালা নাটক এবং বের্টোল্ট ব্রেশ্‌ট ও পাবলো নেরুদার কবিতা পাঞ্জাবিতে অনুবাদ করেন। তিনি জাঁ গিরাডক্স, ইউরিপিডিস এবং রাসিনেের নাটক থেকে অভিযোজিত করেন। তিনি শিব কুমার বাটালভি,শেখ ফরিদ ইত্যাদি পাঞ্জাবি কবিদের উপর টেলি-স্ক্রিপ্ট লেখেন।

বর্তমানে তিনি 'পাঞ্জাব সাহিত্য একাডেমী, চন্ডীগড়'-এর সভাপতি।

সুপরিচিত কবিতা 
 "মোমবাতি",
 "হানেরে ভিচ সুলগদি বর্নমালা",
 "আয়ি নন্দকিশোর"।

চলচ্চিত্রের তালিকা 
সুরজিত পাতর পাঞ্জাবি সিনেমা শহীদ উধম সিং এবং বিদেশের দীপা মেহতার হেভেন অন আর্থ-এর পাঞ্জাবি সংস্করণের সংলাপ লিখেছেন।

পুরস্কার ও সম্মননা 

 ১৯৭৯: পাঞ্জাব সাহিত্য অকাদেমী পুরস্কার;
 ১৯৯৩: সাহিত্য অকাদেমী পুরস্কার ('হানেরে ভিচ সুলগদি বর্নমালা'র জন্য);
 ১৯৯৯: ভারতীয় ভাষা পরিষদ, কলকাতা কর্তৃক পাচনাদ পুরস্কার;
 ২০০৭-২০০৮: আনদ কাভ সম্মান;
 ২০০৯: কে. কে. বিড়লা ফাউন্ডেশন সরস্বতী সম্মাননা প্রদাণ
 ২০০৯: সম্বলপুর বিশ্ববিদ্যালয়, উড়িষ্যা দ্বারা কবিতার জন্য গঙ্গাধর জাতীয় পুরস্কার;
 ২০১২: সাহিত্য ও শিক্ষার  ক্ষেত্রে ভারতের প্রজাতন্ত্রে চতুর্থ সর্বোচ্চ বেসামরিক পুরস্কার পদ্মশ্রী পুরস্কার লাভ;
 ২০১৪: কুসুমগঞ্জ সাহিত্য পুরস্কার।

আরও দেখুন 
 বীর সিং (লেখক)
 অজিত কউর

তথ্যসূত্র 

১৯৪৫-এ জন্ম
জীবিত ব্যক্তি
পদ্মশ্রী প্রাপক
২১শ শতাব্দীর ভারতীয় কবি
সাহিত্য ও শিক্ষায় পদ্মশ্রী প্রাপক
গুরু নানক দেব বিশ্ববিদ্যালয়ের প্রাক্তন শিক্ষার্থী
ভারতীয় পুরুষ চিত্রনাট্যকার
২০শ শতাব্দীর ভারতীয় অনুবাদক
পাঞ্জাবি ব্যক্তি
২০শ শতাব্দীর ভারতীয় কবি
পাঞ্জাবি বিশ্ববিদ্যালয়ের প্রাক্তন শিক্ষার্থী
দীনবন্ধু মহাবিদ্যালয়

দীনবন্ধু মহাবিদ্যালয় হল ভারতীয় রাজ্য পশ্চিমবঙ্গের মহকুমা শহর বনগাঁর একটি সরকারী সাহায্যপ্রাপ্ত কলা ও বিজ্ঞান মহাবিদ্যালয়। এই মহাবিদ্যালয়টি ১৯৪৭ সালে সাহিত্যিক দীনবন্ধু মিত্রের স্মৃতির উদ্দেশ্যে প্রতিষ্ঠিত হয়েছিল। মহাবিদ্যালয়টিতে বিজ্ঞান, কলা, বাণিজ্য বিষয়ে পঠন দান করা হয়। এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয়ের (পূর্বে কলকাতা বিশ্ববিদ্যালয়) অধিভুক্ত এবং বিশ্ববিদ্যালয় মঞ্জুরী কমিশন দ্বারা স্বীকৃত।

ইতিহাস
১৯৪৭ সালে কলেজটি প্রতিষ্ঠিত হয়েছিল। বনগাঁ হাই স্কুল তার জন্মস্থান হিসেবে কাজ করেছিল। কলেজটির নাম দীনাবন্ধু মিত্রের নামকরণ করা হয়। তিনি একজন বাঙালি নাট্যকার, যিনি প্রাথমিকভাবে তার লেখা নীল দর্পন নাটকের জন্য পরিচিত, যা নীল কৃষকদের দুর্দশার বিষয়ে লেখা। এই কলেজটি বনগাঁ ও এর গ্রামীণ এলাকাগুলির  মধ্যবিত্ত ও নিম্ন-মধ্যবিত্ত শ্রেণির ছাত্র-ছাত্রীদের মানসম্মত উচ্চশিক্ষা প্রদানের জন্য প্রতিষ্ঠিত হয়েছিল, কারণ ওই সময়ে এই এলাকায় কোনও কলেজ ছিল না।

বিদ্যায়তন 
দীনবন্ধু মহাবিদ্যালয় ১ নং রাজ্য সড়ক থেকে ১ কিলোমিটার উত্তরে বনগাঁর উত্তর প্রান্তে দীনবন্ধু নগরে  ইছামতী নদীর পশ্চিম তীরে অবস্থিত। এটি দক্ষিণে দীনবন্ধু নগর রোড, পূর্বে কলেজ রোড ও ইছামতী নদী, উত্তরে কলেজ রোড ও বটতলা রোড এবং পশ্চিমে বটতলা রোড দ্বারা আবদ্ধ। বিদ্যায়তনের মূল তোরণ ও বিদ্যায়তনিক ভবনের মাঝে একটি উন্মুক্ত প্রাঙ্গণ রয়েছে।

শিক্ষায়তনিক বিষয়
দীনবন্ধু মহাবিদ্যালয়ের শিক্ষা ব্যবস্থা ১৭ টি বিভাগে বিন্যস্ত। বিভাগগুলি বিজ্ঞান, কলা ও শিক্ষা নামে তিনটি দলে নির্বাচিত করা হয়। বিজ্ঞানের অধীনে ৮ টি  কলার অধীনে ৮ টি এবং শিক্ষার অধীনে একটি বিভাগ রয়েছে।

বিশ্ববিদ্যালয়ের অনুষদ ও অনুষদভুক্ত বিভাগসমূহ তালিকা আকারে প্রকাশ করা হল:

গ্রন্থাগার 
সেন্ট্রাল লাইব্রেরী কলেজের শিক্ষা প্রক্রিয়ার একটি গুরুত্বপূর্ণ ভূমিকা পালন করে। ১,৬৮০ বর্গফুট আয়তনের আলো সজ্জিত গ্রন্থাগারে  আরামদায়ক ১০০ টি বসার আসন রয়েছে। বর্তমানে গ্রন্থাগারে প্রায় ১৭,০০০ টি বই রয়েছে এবং ২ টি দৈনিক পত্রিকা ও ম্যগাজিনের   ব্যবস্থা রয়েছে। ই-বই এবং ই-জার্নাল গ্রন্থাগারে ইনফ্ল্যাবনেট.এসি.ইন-এর মাধ্যমে পাওয়া যায়। গ্রন্থাগারে ইনফ্ল্যাবনেট (এন-লিস্ট) সুবিধায় রয়েছে ৯৭,০০০+ টি ই-বই এবং ৬,০০০+ টি সম্পূর্ণ পাঠ্য ই-জার্নাল এবং এই সংখ্যা নিয়মিত বাড়ছে।

গ্রন্থাগারে শারীরিকভাবে অক্ষম/ভিন্নভাবে আবদ্ধ ছাত্র-ছাত্রীদের জন্য ব্রেইল বইয়ের সুবিধা বজায় রাখে। এখনে ইন্টারনেট ব্রাউজিং সুবিধাগুলি পাওয়া যায়, তবে সার্ফিংয়ের জন্য কেবলমাত্র শিক্ষামূলক সাইটগুলির অনুমতি দেওয়া হয়। ফটোকপি এবং মুদ্রণ সুবিধাগুলিতে  কপিরাইট বিধিমালাগুলি মেনে চলে গ্রন্থাগারটি। গ্রন্থাগার ইন্টারনেট সংযোগের সাথে ল্যান-সংযুক্ত কম্পিউটারের সাথে সজ্জিত।
পাঠাগার নতুন আগমনের প্রদর্শনী, সংবাদপত্রের ক্লিপিং, ঘোষণার পোস্টার ইত্যাদির মাধ্যমে পাঠকদের কাছে বর্তমান সচেতনতা পরিষেবা সরবরাহ করে। নজরদারি ব্যবস্থাটি পড়ার ঘরে স্থাপিত সিসিটিভির মাধ্যমে করা হয়।

রবিবার এবং কলেজ বিজ্ঞপ্তির ছুটির দিন ছাড়া সমস্ত কর্মদিবসে গ্রন্থাগার খোলা থাকে। সোমবার থেকে শুক্রবার সকাল ১০:৩০ থেকে ৪:৩৫ টা পর্যন্ত এবং শনিবার সকাল ১০:৩০ থেকে ২:৩০ টা পর্যন্ত গ্রন্থাগার খোলা থাকে।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র 

উত্তর চব্বিশ পরগনা জেলার বিশ্ববিদ্যালয় ও কলেজ
পশ্চিমবঙ্গের শিক্ষাপ্রতিষ্ঠান
১৯৪৭-এ প্রতিষ্ঠিত
১৯৪৭-এ প্রতিষ্ঠিত শিক্ষাপ্রতিষ্ঠান
পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
১৯৪৭-এ ভারতে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
গুরদাস মান

গুরদাস মান () হলেন পাঞ্জাবের একজন প্রখ্যাত লোকগীতি গায়ক। তাকে পাঞ্জাবের লোকগীতি সম্রাট হিসেবে আখ্যায়িত করা হয়।

জন্ম ও শৈশব 
১৯৫৭ সালের ৪ জানুয়ারি  পাঞ্জাবের মুক্তসর জেলার গিদ্দেরবাহা নামক স্থানে গুরদাস মান জন্মগ্রহণ করেন। তিনি মলোট থেকে প্রাথমিক শিক্ষা ও পাটিয়ালা থেকে উচ্চ শিক্ষা সমাপ্ত করেন। তিনি পাটিয়ালার ন্যাশনাল ইন্সটিটিউট অফ স্পোর্টস থেকে ডিগ্রী লাভ করেন।

২০০১ সনে রূপনগড় ও ২০০৭ সনে করনাল জেলার বস্তারা নামক স্থানে গভীরভাবে আহত হয়েছিলেন।

পুরস্কার ও সন্মাননা 
 ২০০৪ সালে দেশ হোয়া পরদেশ চলচ্চিত্রে রাষ্ট্রীয় পুরস্কার ও সর্বশ্রেষ্ঠ অভিনেতার পুরস্কার লাভ করেন।
 ২০১০ সালের সেপ্টেম্বর ওয়াল্বোরহ্যাম্টন বিশ্ববিদ্যালয় থেকে গুরদাস মানকে বিশ্বগায়কের ডক্টরেট উপাধি প্রদান করা হয়;
 ২০১২ সালের ১৪ ডিসেম্বর  তারিখে ৩৬তম রাজ্যপাল তাকে ডক্টর অফ লিটারেচার উপাধিতে ভূষিত করেন।
 ২০০৪ সালে দেশ হোয়া পরদেশ চলচ্চিত্রে রাষ্ট্রীয় পুরস্কার ও সর্বশ্রেষ্ঠ অভিনেতার পুরস্কার লাভ করেন।
 ২০০৬ সালে ফিল্ম বারিস শাহ-ইশ্ক দা বারিস  বার্লিন এশিয়া ফিল্ম মহোৎসবে গুরদাস মান সর্বশ্রেষ্ঠ অভিনেতার পুরস্কার লাভ করেন।
বুটপালীশ আ্যালবাম ব্রিটেন এশীয় সংগীত পুরস্কারে ঘোষণা করা সর্বশ্রেষ্ঠ আ্যালবাম।
সুখমনী হোপ ফোর লাইফের জন্য সর্বশ্রেষ্ঠ অভিনেতার পুরস্কার লাভ করেন।

ক্যারিয়ার
গুরদাস মান জাগরণ প্রকাশন লিমিটেডের পাঞ্জাবি ভাষার খবরের কাগজের ব্র্যান্ড আ্যাম্বাসেডর।

নতুন আ্যলবাম রোটী
১ আগস্ট ২০১৫ তারিখে গুরদাস মান তার আ্যলবাম রোটীর মুক্তির জন্য চন্ডীগড় পৌছান। সেখানে তাকে প্রশ্ন করা হয় যে এই আ্যলবামের কোন গানটি তার সবচেয়ে প্রিয়? উত্তরে তিনি বলেন যে যেমন একজন মার পক্ষে তাঁর সবকয়টি সন্তান প্রিয়  ঠিক সেইভাবে আমার সবকয়েকটি প্রিয় । তিনি পঞ্জাবিয়ে জুবানে নামক ফিল্ম বানানোর পরিকল্পনায় আছেন যার পরিচালক তার পত্নি মনজিৎ মান।

ব্যক্তিত্ব
পাঞ্জাবি গায়কের বিখ্যাত তারকা হওয়া সত্ত্বেও তার কিঞ্চিৎমাত্রও অহংকার নেই। তিনি ছোট ছোট গ্রামের ধার্মিক অনুষ্ঠান কিংবা মেলায় গান গেয়ে থাকেন। তিনি নকোদরে স্থিত ডেরা বাবা মুরাদ শাহ ট্রাস্টের চেয়ারম্যান। এই ট্রাস্টের তরফ থেকে জুন ২০১৩ সনে উত্তরাখণ্ডে বন্যাপিড়িত লোকের সাহায্যার্থে ১১ লক্ষ টাকা প্রধানমন্ত্রী রাহত কোষে দান করা হয়। ৯ জানুয়ারী ২০১১ তারিখে রোপড়ের পাশে এক ভয়ানক দূর্ঘটনায় তিনি একটুর জন্য বেঁচে যান যদিও তার গাড়িচালক তেজপালের মৃত্যু হয়। তাদের ছিল বন্ধুতের সম্পর্ক। বেঠী সাড়ে নাল সবারী উতর গয়ী নামক গান তিনি তেজপালকে সমর্পিত করেন।

তথ্যসূত্র 

পাঞ্জাবি ব্যক্তি
১৯৫৭-এ জন্ম
পাঞ্জাবের (ভারত) অভিনেতা
পাঞ্জাবি চলচ্চিত্র অভিনেতা
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
পাঞ্জাব, ভারতের সঙ্গীতশিল্পী
জীবিত ব্যক্তি
পাঞ্জাবি ভাষার সঙ্গীতশিল্পী
তামিল চলচ্চিত্র অভিনেতা
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
শ্যামলী রায়

শ্যামলী রায় (জন্ম: ৫ এপ্রিল, ১৯৯৪) নড়াইলে জন্মগ্রহণকারী বাংলাদেশের প্রথিতযশা প্রমিলা রিকার্ভ তীরন্দাজ। ২০১৫ সালে ডেনমার্কের কোপেনহেগেনে অনুষ্ঠিত বিশ্ব আর্চারি চ্যাম্পিয়নশিপ প্রতিযোগিতায় অংশগ্রহণ করেন। ঐ প্রতিযোগিতায় ব্যক্তিগত রিকার্ভ বিষয়ে অবতীর্ণ হন তিনি। ব্রাজিলের রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে বাংলাদেশের প্রতিনিধিত্ব করেছেন তিনি।

তথ্যসূত্র

আরও দেখুন 
 ধনুর্বিদ্যা
 মাহফুজা খাতুন
 ২০১৬ গ্রীষ্মকালীন অলিম্পিকে বাংলাদেশ

বাংলাদেশী মহিলা তীরন্দাজ
১৯৯৪-এ জন্ম
জীবিত ব্যক্তি
২০১৪ এশিয়ান গেমসের তীরন্দাজ
এশিয়ান গেমসে বাংলাদেশের প্রতিযোগী
২০১৬ গ্রীষ্মকালীন অলিম্পিকের তীরন্দাজ
বাংলাদেশের অলিম্পিক তীরন্দাজ
নড়াইল জেলার ব্যক্তি
বাংলাদেশী হিন্দু
দক্ষিণ এশীয় গেমসে স্বর্ণপদক বিজয়ী বাংলাদেশী
তীরন্দাজীতে ইসলামিক সলিডারিটি গেমস পদক বিজয়ী
খুলনা বিভাগের ক্রীড়াবিদ
২১শ শতাব্দীর বাংলাদেশী মহিলা ক্রীড়াবিদ
আজমীর সিং অউলখ

আজমীর সিং আউলাখ একজন পাঞ্জাবী ঔপন্যাসিক এবং নাট্যকার (পাঞ্জাবের বাথিন্দ্রা জেলার কিষানগঞ্জ গ্রামের ফারবারিতে ১৯৪২ সালে জন্ম).

বই এবং নাটক 
Niuṃ-jaṛa : আজমীর সিং অউলখ
Satta bagāne : নাটক
Gānī 

Ishaka bājha namāza dā hajja nāhī  
Bhajjīāṃ bāhāṃ : নাটক
Arabada narabada dhundhūkārā : tinna nāṭaka te do kāwiikāṅgī
Bagāne bohaṛa dī chāṃ
Ikka sī dariā : নাটক
Jhanāṃ de pāṇī
Aise jana wirale sam̆sāre : নাটক

পুরস্কার 
২০০৬ সালে Ishaka bājha namāza dā hajja nāhī (নাটক) এর জন্য সাহিত্য একাডেমী পুরস্কার জেতেন.

তথ্যসূত্র 

পাঞ্জাবি ব্যক্তি
১৯৪২-এ জন্ম
২০-শতকের ভারতীয় উপন্যাসিক
ভারতে ক্যান্সারে মৃত্যু
২০১৭-এ মৃত্যু
পাঞ্জাবি ভাষার লেখক
২০শ শতাব্দীর ভারতীয় নাট্যকার
গৌরিকা সিং

গৌরিকা সিং (; জন্ম: ২৬ নভেম্বর, ২০০২) নেপালের প্রথিতযশা প্রমিলা সাঁতারু। কিশোর বয়সেই সাঁতারকে ঘিরে কর্মজীবন শুরু করেন। এরপর থেকেই অনেকগুলো জাতীয় পর্যায়ের রেকর্ড গড়েন। ২০১৬ সালে ভারতের গুয়াহাটি ও শিলংয়ে অনুষ্ঠিত দক্ষিণ এশীয় গেমসে নেপালের প্রতিনিধিত্ব করেন। ঐ প্রতিযোগিতার সাঁতার বিষয়ে একটি রৌপ্য ও তিনটি ব্রোঞ্জপদক লাভ করেন তিনি।

ব্যক্তিগত জীবন 
বর্তমানে যুক্তরাজ্যের লন্ডনে বসবাস করছেন তিনি। সেখানে বিশ্বমানের সাঁতারু গড়ার কারিগর নামে পরিচিত কপথল সুইমিং ক্লাবে রাইজ গর্মলে ও ক্রিস্টিন গ্রীন কোচদ্বয়ের প্রত্যক্ষ তত্ত্বাবধানে প্রশিক্ষণ গ্রহণ করেন। এছাড়াও শান্তি এডুকেশন ইনিশিয়েটিভ নেপালের (এসইআইএন) বর্তমান শুভেচ্ছা দূতের দায়িত্ব পালন করছেন তিনি।
 
গৌরিকার ভবিষ্যতের স্বপ্ন রয়েছে অলিম্পিক চ্যাম্পিয়ন হওয়া। তার বাবা পরস সিং পেশায় একজন চিকিৎসক। গৌরিকার বিশ্বব্যাপী সফরে সহচর থেকে তাকে সহযোগিতা করে থাকেন। বর্তমানে তিনি বালিকাদের হাবেরদাশার্স আশেকস স্কুলে অধ্যয়ন করছেন। মা গরিমা রানা।

২০১৬ গ্রীষ্মকালীন অলিম্পিক 
মাত্র ১৩ বছর ২৫৫ দিন বয়সে ব্রাজিলের রিও দি জানেইরোতে অনুষ্ঠিতব্য ২০১৬ সালের গ্রীষ্মকালীন অলিম্পিকে অংশ নিচ্ছেন। সাঁতার বিষয়ে অংশ নেয়ার পরপরই এ আসরের সর্বকনিষ্ঠ ক্রীড়াবিদের মর্যাদা পাবেন তিনি। মহিলাদের ১০০ মিটার ব্যাকস্ট্রোক হিটে ওয়াইল্ড কার্ড নিয়ে লড়াইয়ে অবতীর্ণ হবেন। তিনি আশাবাদী যে, নিজের গড়া ১.০৮.১২ সময়ের জাতীয় রেকর্ড ভঙ্গ করবেন তিনি।

তথ্যসূত্র

বহিঃসংযোগ 
ফেসবুক
২০১৫ সালে, এফআইএনএ, ১০০ মি ব্যাকস্ট্রোকে ওয়ার্ল্ড চ্যাম্পিয়নশিপে জাতীয় রেকর্ড
এসইআইএন- এ নেপালিসাইটে সাক্ষাৎকার
তারাই টেলিভিশনে সাক্ষাৎকার

নেপালী মহিলা সাঁতারু
২০০২-এ জন্ম
জীবিত ব্যক্তি
নেপালের অলিম্পিক সাঁতারু
২০১৬ দক্ষিণ এশীয় গেমসে নেপালের পদক বিজয়ী
মহিলা ফ্রিস্টাইল সাঁতারু
মহিলা ব্যাকস্ট্রোক সাঁতারু
মহিলা ব্রেস্টস্ট্রোক সাঁতারু
মহিলা মিডলে সাঁতারু
২০১৮ এশিয়ান গেমসের সাঁতারু
২০১৬ গ্রীষ্মকালীন অলিম্পিকের সাঁতারু
২০২০ গ্রীষ্মকালীন অলিম্পিকের সাঁতারু
এশিয়ান গেমসে নেপালের প্রতিযোগী
দক্ষিণ এশীয় গেমসে রৌপ্যপদক বিজয়ী নেপালী
দক্ষিণ এশীয় গেমসে ব্রোঞ্জপদক বিজয়ী নেপালী
খান বাহাদুর আবদুল গফুর নাসসাখ

খান বাহাদুর আবদুল গফুর নাসসাখ (১৮৩৪-১৮৮৯) ছিলেন ব্রিটিশ ভারতের একজন সরকারি কর্মকর্তা, লেখক, সাহিত্য সমালোচক, সাহিত্য সংকলক এবং সংগ্রাহক। নাসসাখ ছদ্মনামে তিনি লেখালেখি করতেন।

পরিবার
সাহিত্যিক আব্দুল গফুর নাস্‌সাখ ফরিদপুর জেলার ভূষণা থানার (বর্তমান বোয়ালমারী উপজেলার) অন্তর্গত রাজাপুর গ্রামের সম্ভ্রান্ত কাজী—পরিবারে ১২৪৯ হিজরির ১লা শাওয়াল (১৮৩৪ খ্রিষ্টাব্দের ১১ই ফেব্রুয়ারি) জন্মগ্রহণ করেন। তার বাবা কাজী ফকির মুহাম্মাদ ছিলেন কলকাতার দেওয়ানি আদালতের আইনজীবী। শিক্ষাবিদ ও সমাজসংস্কারক নবাব আব্দুল লতিফ ছিলেন তার বড়ভাই।

কর্মজীবন
আবদুল গফুর নাসসাখ ব্রিটিশ সরকারের অধীনে ডেপুটি ম্যাজিস্ট্রেট ও ডেপুটি কালেক্টর হিসেবে ঢাকাসহ বেঙ্গল প্রেসিডেন্সির বিভিন্ন স্থানে দায়িত্বপালন করেছেন। কর্মসূত্রে অবস্থান করা সব স্থানে তিনি কবিতার আসরের আয়োজন করতেন এবং নতুন কবিদের উৎসাহ দিতেন। একারণে তাকে "সর্ব উস্তাদ" বলা হত।

সাহিত্যকর্ম
আবদুল গফুর প্রধানত উর্দু ভাষায় কাব্যচর্চা করেছেন। তিনি ফারসিতেও কবিতা লিখেছেন। বাংলা, উর্দু ও ফারসির পাশাপাশি তিনি ইংরেজি ও হিন্দি ভাষা জানতেন।

তার রচিত উর্দু কাব্যগ্রন্থের মধ্যে রয়েছে দফতর-এ-বেমিসাল (১৮৬৯), আরমুগান (১৮৭৫), আরমুগানি (১৮৮৪)। দফতর-এ-বেমিসাল গ্রন্থটি কবি মীর্জা গালিব অসাধারণ বলে প্রশংসা করেছিলেন। সুখান-এ-শুআরা (১৮৭৪) এবং তাজকিরাতুল মুয়াসিরিন গ্রন্থে তিনি উর্দু ও ফারসি কবিদের পরিচিতি তুলে ধরেছেন। সুখান-এ-শুআরা উর্দুতে তার সবচেয়ে উল্লেখযোগ্য অবদান হিসেবে বিবেচিত হয়।

১৮৭৪ সালে তিনি ফারসি কবি শায়েক ফরিদউদ্দিন আত্তারের পান্দনামা কাব্যগ্রন্থ উর্দুতে চশমা-এ-ফায়েজ শিরোনামে অনুবাদ করেন। গাঞ্জ-এ-তাওয়ারিখ (১৮৭৩), কানজ-এ-তাওয়ারিখ (১৮৭৭) এবং আশআর-এ-নাসসাখ (১৮৮৮) তার কাব্যগ্রন্থ। প্রথম দুই গ্রন্থে ইসলামের প্রাথমিক যুগ থেকে তদ্ববধি মহাপুরুষদের জীবনী রচিত হয়েছে। ইনতিখাব-এ-নাকম (১৮৭৯) পুস্তিকায় তিনি লখনৌয়ের কবি মীর আনিদ ও মীর্জা দাবিরের মর্সিয়া কাব্যের সমালোচনা করেছেন। তিনি ফারসি ভাষায় মাজহাব-এ-মুয়াম্মা (১৮৮৮) নামক কবিতার পুস্তিকা লিখেছেন।

তথ্যসূত্র

১৮৩৩-এ জন্ম
১৮৮৯-এ মৃত্যু
ফরিদপুর জেলার ব্যক্তি
উর্দু কবি
ফার্সি ভাষার কবি
১৯শ শতাব্দীর অনুবাদক
২০০০ সালের ভারত-বাংলাদেশ বন্যা

২০০০ সালের বন্যা হল ২০০০ সালে ভারত-এর পশ্চিমবঙ্গ রাজ্যের ও বাংলাদেশ-এর খুলনা বিভাগের সীমান্তবর্তী জেলাগুলোতে ঘটে যাওয়া এক ভয়ঙ্কর বন্যা।  হঠাৎ ঘটে যাওয়া এই বন্যায় মানুষ বসত বাড়ি ছেড়ে ত্রান শিবিরে আশ্রয় নেয়।

বন্যার কারণ 
২০০০ সালের বর্ষার মরসুমে মাত্রাতিরিক্ত বৃষ্টিপাত ঘটে।এর ফলে গঙ্গার উপড় নির্মিত ফারাক্কা বাঁধ-এ অতিরিক্ত জল জমা হয়।এর ফলে আগস্ট মাসের শেষের দিকে বাঁধের লকগেট খুলে দিতে বাধ্য হয় বাঁধ কর্তৃপক্ষ। ফলে জমা জল পদ্মা নদী দিয়ে ছুটে আসে এবং পদ্মার শাখা নদী জলঙ্গী নদীতে সেই জল প্রবেশ করে ।এই কারণে জল জলঙ্গী দিয়ে বাহিত হয়ে নদীয়া জেলায় পৌচ্ছায়।এর পর নদীয়ায় জলঙ্গীর বাঁধ ভেঙ্গে ইছামতি নদী হয়ে জলভারত-বাংলাদেশ সীমান্ত এলাকা প্লাবিত করে  ভয়ঙ্কর বন্যার সৃষ্টি করে। এছাড়া পদ্মা থেকে জল কপোতাক্ষ নদী হয়ে খুলনা বিভাগের বহু জেলা ও বরিশাল বিভাগের দুটি জেলায় বন্যার সৃষ্টি করে।এই এলাকার  ইছামতি নদী,কপোতাক্ষ নদী,ভৈরব নদী ,রূপসা নদী,চৈতা নদী ও যমুনা নদী (পশ্চিমবঙ্গ) গুলিতে পলি জমে অগভীর হয়ে যাওয়ায় বন্যার আকার আরও ভয়ঙ্কর হয়।এই বন্যা প্রায় এক মাস স্থায়ী ছিল।

ত্রাণ শিবির
বন্যার ফলে মানুষ বাড়ি-জমি ফেলে নিকটবর্তী নিরাপদ স্থানে চলে আসতে থাকে ।সরকারি ভাবে বন্যাপীড়িত মানুষের জন্য ত্রাণশিবির খোলা হয়।ভারত ও বাংলাদেশে এই রকম ত্রাণশিবিরের সংখ্যা ছিল কয়েক হাজারের বেশি। ত্রাণশিবিরগুলি খোলা হয় সরকারি প্রতিষ্ঠান বা বিদ্যালয় প্রাঙ্গনে।সরকারি ভাবে বন্যাপীড়িত মানুষের জন্য খাবার ও পানীয় জল পৌছে দেওয়া হয় ত্রান শিবিরে। এছাড়া বিভিন্ন স্বেচ্ছাসেবী সংস্থা যেমন,বিভিন্ন স্থানীয় ক্লাব গুলি বন্যাপীড়িত মানুষের কাছে ত্রাণ নিয়ে ছুটে যায়।

ক্ষয়ক্ষতি
২০০০ সালের বন্যায় ভারতের চার জেলা ও বাংলাদেশের ৯ জেলা ক্ষতিগস্ত হয়েছিল।এর মধ্যে ভারত-এর উত্তর চব্বিশ পরগনা ও বাংলাদেশ-এর সাতক্ষীরা জেলার ক্ষতির পরিমাণ ছিল সবচেয়ে বেশি।পশ্চিমবঙ্গে ইছামতি নদীর দুই তীরে গড়ে ওঠা গুরুত্ব পূর্ণ সীমান্ত শহর বনগাঁ সম্পূর্ণ ভাবে বন্যায় প্লাবিত হয়। এই বন্যায় ১৫০+ এর বেশি মানুষের মৃত্যু হয়।এর মধ্যে সাপের কামড়ে বেশি মৃত্যু ঘটে।মাঠের ফসল সম্পূর্ণ ভাবে নষ্ট হয়ে যায়।গবাদি পশুর মৃত্যু ঘটে।নলকূপ ও নদীর জল দূষিত হয়ে যায় ।ফলে পানীয় জলের অভাব ঘটে।যাতায়াতের সড়কপথ ও রেলপথগুলি সম্পূর্ণ ভেঙ্গে পড়ে।বহু সেতু বন্যার জলে স্রোতে ভেঙ্গে যায়।খাদ্যের অভাব দেখা দেয়।পরে বাংলাদেশ  সরকারের এক সমীক্ষায় জানা যায়, ৮ লক্ষ মানুষ বন্যায় গৃহহীন হয় ও ৫৮ হাজার পরিবারের ৩১ লক্ষের বেশি মানুষ বন্যায় সরাসরি ক্ষতিগ্রস্ত হয়।

বন্যা পরবর্তী সময়
এই বন্যার পরবর্তী সময় ছিলও আরও ভয়ঙ্কর।বন্যাপীড়িত ৬০ হাজার পরিবারের ৯ লক্ষ মানুষ যখন বসত বাড়িতে ফিরে আসে তখন তারা বন্যার ভয়াবহতা উপলব্ধি করতে পারে।কারণ বন্যার ফলে বাড়ি গুলি ভেঙ্গে পরেছে,পানীয় জলের উৎস নষ্ট হয়ে গেছে ,খাবারের যোগান নেই ,মাঠের ফসল নষ্ট হয়ে গেছে।অনেকে বন্যার জল চলে যাবার পড়ও ত্রাণ শিবিরে থেকে যায়।কারণ তাদের কাছে বসবাসের জন্য কোনো বাড়ি ও খাদ্যের যোগান ছিল না।বন্যার পর বিভিন্ন রোগ এর প্রাদুর্ভাব ঘটে যা মানুষের জীবনকে করে তুলেছিল বেদনা দায়ক।

আরও দেখুন
 ২০১৭ সালের পশ্চিমবঙ্গ বন্যা

তথ্যসূত্র

২০০০ 
পশ্চিমবঙ্গের বন্যা
২০০০-এর দশকে পশ্চিমবঙ্গ
ভারতে বন্যা
২০০০-এ বাংলাদেশ
পশ্চিমবঙ্গে বিপর্যয়
২০০০-এ ভারতে বিপর্যয়
২০০০-এ বাংলাদেশে বিপর্যয়